cyanic-selkie/wikianc huggingface dataset:
কম্বোডিয়া জাতীয় অনূর্ধ্ব-২০ ফুটবল দল
কম্বোডিয়া জাতীয় অনূর্ধ্ব-২০ ফুটবল দল (Cambodia national under-20 football team; যা কম্বোডিয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে কম্বোডিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম কম্বোডিয়ার ফুটবলের সর্বোচ্চ নিয়ন্ত্রক সংস্থা কম্বোডিয়া ফুটবল ফেডারেশন দ্বারা নিয়ন্ত্রিত হয়। ২০০২ সালের ২৩শে জানুয়ারি তারিখে, কম্বোডিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; কম্বোডিয়ার নমপেনে অনুষ্ঠিত ভিয়েতনাম অনূর্ধ্ব-২০ দলের বিরুদ্ধে উক্ত ম্যাচে তারা ১–৩ গোলের ব্যবধানে পরাজিত হয়েছিল।
কম্বোডিয়া অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে কম্বোডিয়া অনূর্ধ্ব-২০ এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৩ এএফসি অনূর্ধ্ব-২০ এশিয়ান কাপের গ্রুপ পর্বে অংশগ্রহণ করা, যেখানে তারা শুধুমাত্র ৬ অর্জন করতে সক্ষম হয়েছিল।
লিম পিসোথ, সিয়েং চান্থেয়া, উট টোলা, চাটমংকোল রুয়েয়াংথানারোট এবং কেও উদমের মতো খেলোয়াড়গণ কম্বোডিয়া অনূর্ধ্ব-২০ দলের জার্সি গায়ে মাঠ কাঁপিয়েছেন।
এ্যালেক্স ব্ল্যাকওয়েল
আলেকজান্দ্রা জয় ব্ল্যাকওয়েল (জন্মঃ ৩১ আগস্ট ১৯৮৩) হলেন একজন অস্ট্রেলীয় জাতীয় নারী ক্রিকেটার যিনি একজন বিশেষজ্ঞ ব্যাটসম্যান হিসেবে নিউ সাউথ ওয়েলস ও অস্ট্রেলিয়ার দলে খেলে থাকেন। এছাড়াও তার অভিন্ন যমজ বোন কেট অস্ট্রেলিয়া দলের হয়ে খেলে থাকেন।
প্রারম্ভিক বছর
ব্ল্যাকওয়েল ওয়াগায় জন্মগ্রহণ, কিন্তু ইয়েন্দার গ্রিফিথ, নিউ সাউথ ওয়েলস এর বাইরে একটি ছোট গ্রামীণ শহরে বেড়ে ওঠেন। তিনি এবং তার অভিন্ন যমজ বোন কেট বোর্ডিং এর স্কুলের ছাত্রী হিসাবে সিডনি উত্তর তীরবর্তী বার্কার কলেজ পড়াশোনা করেন।
২০০০ সালের মার্চে ব্ল্যাকওয়েল অনূর্ধ্ব-১৭ আন্তঃরাজ্য প্রতিযোগিতার জন্য নিউ সাউথ ওয়েলস দলের হয়ে খেলার সুযোগ হয়। যাতে প্রথম ম্যাচ তিনি মাত্র ৭ রান খরচ করে ৩ উইকেট লাভ করেন এবং ভিক্টোরিয়া ব্লু হয়ে দশ উইকেটে জয়ে জন্য তার ব্যাট করার প্রয়োজন ছিল না। ওয়েস্টার্ন অস্ট্রেলিয়ার বিরুদ্ধে ষষ্ঠ ম্যাচে এসে তিনি অপরাজিত ৫৭ রান করেন যা টুর্নামেন্টের সর্বোচ্চ রান-সংগ্রহকারী রান ছিল। নিউ সাউথ ওয়েলস প্রতিযোগিতার তাদের আট ম্যাচের সবকটিতে জয় লাভ করে এবং ব্ল্যাকওয়েল ব্যাট হাতে ৩৭.২৫ গড়ে ১৪৯ রান ও বল হাতে ও বল হাতে ১৭.০০ গড়ে ৭ উইকেট লাভ করেন।
সরকার (দ্ব্যর্থতা নিরসন)
সরকার শব্দটি দ্বারা বোঝানো হতে পারে:
চুনার
চুনার উত্তর প্রদেশের মীর্জাপুর জেলার একটি নগর পালিকা পরিষদ (তহসিল) শহর । এর অবস্থান ২৪°৪৭′ হতে ২৫°১৫′ উত্তর অক্ষাংশ এবং ৮২°৪২′ হতে ৮৩°১২′ পূর্ব দ্রাঘিমার মধ্যবর্তী। এর আয়তন ১৬৪৭.৫ বর্গ কিলোমিটার (৬৩৬ বর্গ মাইল)। চুনার শহর নিয়ে দু'টি শহর ও ৭৪৩ টি গ্রাম এর অন্তর্গত । চুনার শহর ২৫টি ওয়ার্ডে বিভক্ত। ২০১১ সালের জনগণনা অনুযায়ী এর মোট লোকসংখ্যা ৩৭১৮৫ জন, যার মধ্যে ১৯৬৪৭ জন পুরুষ আর ১৭৫৩৮ জন স্ত্রী। অনূর্ধ্ব ৬ বছরের শিশুর সংখ্যা ৪৯২৬ জন যা চুনারের মোট জনসংখ্যার ১৩.২৫% ; প্রতি ১০০০ পুরুষের নিরিখে নারীর সংখ্যা ৮৯৩, যেখানে রাজ্যে ৯১২ জনের তুলনায় খানিকটা পিছিয়ে। সাক্ষরতার হার ৭৬.৪৯% রাজ্যের ৭৬.৬৮% এর তুলনায় কিছুটা এগিয়ে।
ভৌগোলিক অবস্থান
গঙ্গানদী এই তহসিলের মধ্য দিয়ে পশ্চিম হতে পূর্বে প্রবাহিত। এর দক্ষিণাংশ বিন্ধ্য-মালভূমির মধ্যভাগ পর্যন্ত বিস্তৃত। পশ্চিমে বিন্ধ্যপর্বত গঙ্গানদী অবধি এসেছে। পূর্বাংশে বহুদূর পর্যন্ত সমভূমি। জিরগো পাহাড় দক্ষিণ হতে উত্তরে চুনার শহরের গঙ্গাতীর পর্যন্ত বিস্তৃত। চুনারে বার্ষিক বৃষ্টিপাতের পরিমাণ ৮১৭ মিলিমিটার (৩২.৭ ইঞ্চি)। গ্রীষ্মকালীন গড় তাপমাত্রা ৩২° সেন্টিগ্রেড (৯০° ফারেনহাইট) ।
ঐতিহাসিক চুনার
ঐতিহাসিক চুনার শহর গঙ্গা নদীর দক্ষিণ তীরে অবস্থিত। এটাই চুনার তহসিলের প্রধান শহর ও কার্যালয়। চুনার রেলপথে কাশী ও এলাহাবাদের সাথে যুক্ত।
চুনার দুর্গ
বিখ্যাত চুনার দুর্গকে কেন্দ্র করে এই শহর ও তার পার্শ্ববর্তী অঞ্চলের ইতিহাস গড়ে উঠেছে। কথিত আছে উজ্জয়িনীরাজ বিক্রমাদিত্যের ভাই ভর্তিনাথ দুর্গটি স্থাপন করেন । মুঘল আমলে শেরশাহ দুর্গটি বিবাহের যৌতুক হিসাবে পান। এই দুর্গকে কেন্দ্র করে মুঘল ও পাঠানদের মধ্যে বহুবার যুদ্ধ সংঘটিত হয়েছে। অবস্থানগত কারণে তৎকালীন শাসকদের কাছে দুর্গটির আকর্ষণ ছিল দুর্নিবার। ১৫৭৫ খ্রিষ্টাব্দে আকবর দুর্গটি অধিকার করেন এবং তা অষ্টাদশ শতাব্দীর কিছুকাল পর্যন্ত মুঘলদের অধিকারে থাকে। পরে সেটি অযোধ্যার অধীনে যায়। পরিশেষে ১৭৬৪ খ্রিষ্টাব্দে বক্সারের যুদ্ধের পর চুনার দুর্গটি ইংরেজদের অধীনে আসে।
চুনারের দ্রষ্টব্য বিষয়
thumb|300px|১৮০৩ সালে আঁকা চুনারগড়ের ছবি|left চুনার শহরের আনুমানিক ৪০% মানুষ বিভিন্ন ব্যবসা ও শিল্পকর্মে নিযুক্ত। শিল্পগুলির মধ্যে প্রস্তরশিল্প ও মৃৎশিল্পই প্রধান। বহু প্রাচীন কাল থেকেই চুনারের এই দুটি শিল্পের প্রসিদ্ধি সর্বজনবিদিত। চুনার দুর্গটি ৩৬০ মিটার দীর্ঘ আর ১২০-১৬০ মিটার বিস্তৃত, দুর্গের বেশির ভাগ অংশই হিন্দুগৃহ আর মন্দিরের বিভিন্ন উপকরণ দ্বারা সজ্জিত। রেল-স্টেশনের কাছে দুর্গাকুণ্ড ও জীর্ণ নালার ধারে কামাক্ষা মন্দির অবস্থিত। নিকটের পর্বতগাত্রে হাতি, সিংহ ও ঘোড়ার বহু মূর্তি খোদিত আছে ; পিছনের দেওয়ালে প্রাপ্ত শিলালিপি গুপ্তযুগের বলেই অনুমান করা হয়। এছাড়াও কিছু দূরে দুর্গাখো নামক গুহাতে প্রতি বছর দুর্গাপূজার নবমীতে একটি মেলা হয়। এখানেও গুপ্তযুগের শিলালিপি পাওয়া গেছে। এছাড়াও চুনারে মীর্জা মুয়াজ্জীনের জুম্মা মসজিদ, গণেশ্বরনাথের মহাদেব মন্দির, শাহ কাশিম ফকিরের দরগাহ, ইফতি খাঁর মসজিদ ও আন্যান্য দ্রষ্টব্য স্থান আছে।
কারায় ভাষা
কারায় ভাষা (ক্রিমীয় উপভাষা: къарай тили, ত্রাকাই উপভাষা: karaj tili কারায় তিলি, ধ্রুপদীয় হিব্রু নাম לשון קדר লাশন কেদার "যাযাবরদের ভাষা") ইদিশ বা লাদিনোর মতো হিব্রু প্রভাব সহ একটি তুর্কীয় ভাষা। এটি লিথুয়ানিয়া, পোল্যান্ড এবং ইউক্রেনের ক্রিমিয়া এবং গালিসিয়াতে কয়েক ডজন ক্রিমীয় কারাইতে দ্বারা ব্যবহৃত হয়। এই ভাষার তিনটি প্রধান উপভাষাগুলি হল ক্রিমীয়, ত্রাকাই-ভিলিনিয়াস এবং লুতস-হালিচ যার প্রত্যেকটিই গুরুতরভাবে বিপন্ন। কারায়ের লিথুয়ানীয় উপভাষাটি মূলত ত্রাকাই (বা ত্রোকি) শহরে ১৪শ শতকের পর থেকে বসবাসকারী একটি ছোট্ট সম্প্রদায় দ্বারা ব্যবহৃত হয়।
সরকারী সহায়তার ফলে এবং ত্রাকাই দ্বীপের কেল্লায় ভ্রমণকারী পর্যটকদের কাছে আকর্ষণের ফলে ত্রাকাই অঞ্চলে ভাষাটি বেঁচে থাকার একটি সম্ভাবনা রয়েছে। এখানে ক্রিমীয় কারাইতেদের দুর্গের প্রাচীন রক্ষাকারী হিসাবে উপস্থাপন করা হয়েছে।
ক্রিমিয়া এবং লিথুয়ানিয়ায় কারায় জাতি
ক্রিমিয়ায় বসবাসরত কারাইতেদের উৎস নিয়ে অনেক বিতর্ক এবং অসঙ্গতি আছে। তাদের ইতিহাস পুনর্গঠনে অসুবিধা এই জনসংখ্যা সম্পর্কিত নথির অভাব থেকে উদ্ভূত। প্রায় সমস্ত ইতিহাস ১৭শ থেকে ১৯শ শতকে কারাইতে এবং অন্যান্য জনসংখ্যার মধ্যে চিঠিপত্র থেকে সংগ্রহ করা হয়েছে। তাতার খানাতের রাজধানী বাখছিসারাইয়ে ১৭৩৬ সালে রুশ আগ্রাসনের সময় ক্রিমীয় কারাইতে জনসংখ্যার সাথে সম্পর্কিত প্রচুর নথি পুড়িয়ে দেওয়া হয়েছিল।
কিছু বিশেষজ্ঞ বলেন যে ক্রিমিয়ার কারায়রা সেই কারাইতে বণিকদের বংশধর যারা বাইজেন্টাইন সাম্রাজ্য থেকে ক্রিমিয়ায় চলে এসেছিলেন। একটি বিশেষ ঘটনায়, ইস্তানবুল থেকে ক্রিমিয়ায় কারাইতেদের স্থানান্তরিত হওয়ার ঘটনাটি ১২০৩ সালে কনস্টান্টিনোপলের ইহুদি কোয়ার্টারে আগুনের সূত্রপাত হিসাবে লিপিবদ্ধ রয়েছে (তসোফার ২০০৬)। তুর্কো-মঙ্গোল আগ্রাসনের পরে, ক্রিমিয়া থেকে চীন এবং মধ্য এশিয়া পর্যন্ত সক্রিয় বাণিজ্যপথ ক্রিমিয়াতে ১৩শ এবং ১৪শ শতকে বণিকদের বসতি গড়তে উৎসাহিত করেছিল।
অন্যদিকে, অনেক পণ্ডিত কারায়দের খাজারদের এবং পরে পোলোভতসি (বা কিপচাক) উপজাতি (যারা কারায়েতে রূপান্তরিত হয়েছিল) তাদের বংশধর হিসাবে বিবেচনা করেন। কেভিন অ্যালান ব্রুক খাজারদের সাথে এই সংযোগটিকে ঐতিহাসিকভাবে ভুল এবং অসম্ভব বলে বিবেচনা করেছিলেন, এবং তালমুদীয় ইহুদিদের (বিশেষত আশকেনাজ) খাজার উত্তরাধিকারের প্রকৃত সংরক্ষণক হিসাবে দাবী করেছিলেন।
তৃতীয় অনুমান অনুযায়ী কারায়রা এক (৭২০ খ্রিস্টপূর্ব) আসিরীয় রাজার দ্বারা প্রথম নির্বাসিত ইস্রায়েলের উপজাতির বংশধর। কারায় পণ্ডিত আব্রাহাম ফিরকোভিচ রুশ জারের সামনে এই তত্ত্বের পক্ষে যুক্তি দিয়ে দলিল সংগ্রহ করেছিলেন। তিনি অভিমত দিয়েছিলেন যে ইস্রায়েলীয়রা আসিরিয়া থেকে উত্তর ককেশাসে এবং সেখান থেকে অশূররাজের অনুমতি নিয়ে ক্রিমীয় উপদ্বীপে প্রবেশ করেছিল। তিনি দাবি করেছিলেন যে য়িৎজাক হা-সাঙ্গারির এবং তার স্ত্রীর সমাধি প্রস্তর পেয়েছিলেন, যাদের তিনি কারায় বলে দাবি করেছিলেন। ফিরকোভিচ সমাধিপাথরের কয়েকটি শিলালিপি এবং পান্ডুলিপি জাল করেছেন কিনা তা বিতর্কিত।
লিথুয়ানিয়ায় কারায়দের উৎস সম্পর্কে পণ্ডিতদের মধ্যে এখনও সম্পূর্ণ ঐক্যমত্য হয়নি। লিথুয়ানীয় কারায় ঐতিহ্য অনুসারে তারা ১৩৯২ সালে ক্রিমিয়া থেকে এসেছিল যখন লিথুয়ানিয়ায় গ্র্যান্ড ডিউক ভিতাউতাস হোয়াইট হোর্ড তাতারদের সাথে তোখতামিশের মৈত্রী করিয়েছিলেন এবং ৩৩০ কারাইতে পরিবারকে লিথুয়ানিয়ায় স্থানান্তরিত করেছিলেন। যদিও ভাষাতাত্ত্বিকভাবে সুদৃড়, এবং লিথুয়ানীয় তাতারদের ঐতিহ্যের সাথে একমত হয়ে ভেঙে পড়া গোল্ডেন হোর্ড থেকে তাদের উৎসের দাবি, কিছু আধুনিক ঐতিহাসিক এই ধারণাটিতে সন্দেহ প্রকাশ করেছেন। তবুও, কারায়রা তাদের তাতার ভাষা বজায় রেখে প্রাথমিকভাবে ভিলনিউস এবং ত্রাকাইয়ে স্থায়ীভাবে বসতি স্থাপন করেছিল। বির্জাই, পাসভালিস, নাউইয়ামিয়েস্তিস এবং উপিতেতে আরও ছোটখাটো বসতি ছিল। ১৬শ এবং ১৭শ শতকের রোগ, দুর্ভিক্ষ এবং হত্যাকান্ডের ইতিহাস থাকা সত্ত্বেও, লিথুয়ানিয়া আশেপাশের অঞ্চলের তুলনায় এইরকম অশান্তির দ্বারা কিছুটা কম প্রভাবিত হয়েছিল। ফলস্বরূপ, এই বছরগুলিতে লিথুয়ানীয় কারায়দের মধ্যে আপেক্ষিক স্থিতিশীলতা ছিল এবং তারা স্থানীয় ভাষার জন্য তুর্কি ভাষা ত্যাগ করার পরিবর্তে দলবদ্ধভাবে পৃথকীকরণ বজায় রেখেছিল।
কারায় ভাষায় বংশগত সম্বদ্ধীকরণ
কারায় ভাষা ইউরেশিয়ার ঐতিহাসিকভাবে যাযাবরদের দ্বারা ব্যবহৃত বিভিন্ন ভাষা দ্বারা গঠিত তুর্কীয় ভাষাপরিবারের অংশ। তুর্কীয় ভাষাপরিবারের মধ্যে এই ভাষাটি কিপচাক ভাষাসমূহের অন্তর্গত, যেটি নিজে তুর্কীয় ভাষাপরিবারের পশ্চিমি শাখার সদস্য। এই পশ্চিমি শাখার মধ্যে ভাষাটি পন্টো-কাস্পীয় গোষ্ঠীর অংশ। এই উপ-পরিবারের অন্যান্য ভাষাগুলি হলো ইউক্রেন এবং উজবেকিস্তানের ক্রিমীয় তাতার ভাষা, এবং রাশিয়ার কারাচায়-বালকার এবং কুমুক ভাষা। লিথুয়েনীয় কারায়দের ক্রিমিয়াতে সূচনার ফলে কারায়ের সাথে কিপচাক এবং ক্রিমীয় তাতারের ঘনিষ্ঠ সম্পর্ক বুঝতে সুবিধা হয়।
একটি অনুমান অনুযায়ী খাজার অভিজাতরা ৮ম শতাব্দীর শেষের দিকে বা ৯ম শতাব্দীর প্রথম দিকে কারাইতে ইহুদী ধর্মে রূপান্তরিত হয়েছিল এবং সাধারণ জনগণের একটি অংশ তাদের অনুসরণ করেছিল। এটি পরবর্তী সময়ে মঙ্গোল শাসনামলে, বাইজান্টিয়ামের লোকদের আগমনকালেও ঘটতে পারে।
অন্যান্য তুর্কীয় ভাষার মতো, কারায় একটি সংযোগাত্মক ভাষা এবং স্বরসঙ্গতি প্রদর্শন করে। সাধারণ শব্দভাণ্ডার এবং ব্যাকরণের উপর ভিত্তি করে তুর্কীয় ভাষা পরিবারে কারায় ভাষার অন্তর্ভুক্তির জন্য ভাষাবংশগত প্রমাণগুলি অবিতর্কিত। কারায় ভাষায় পদক্রম কর্তা-কর্ম-ক্রিয়া, উপসর্গীয় সংযোজন প্রক্রিয়া ব্যাপক, স্বরসঙ্গতির উপস্থিতি, এবং বিশেষ্যর লিঙ্গ এবং শ্রেণীর অভাব। লিথুয়ানীয়, রুশ এবং পোলিশ ভাষার পরিবেশে লিথুয়ানীয় কারায়ের ছয় শতাধিক বছরের ইতিহাস থাকা সত্ত্বেও এটি এই সব তুর্কীয় বৈশিষ্ট্যের অধিকাংশই বজায় রেখেছে।
কারাইম ভাষার বেশিরভাগ ধর্মীয় শব্দের ব্যুৎপত্তি হলো আরবি, যেটি থেকে মধ্য প্রাচ্যে কারায় সংস্কৃতির উৎস প্রদর্শিত হয়। কারায়ের শব্দভান্ডারে প্রাথমিকভাবে প্রভাব ফেলেছিল আরবি এবং ফার্সি ভাষা। পরবর্তীকালের ইতিহাসে রুশ, ইউক্রেনীয় এবং পোলীয় ভাষাগুলি রাশিয়া, ইউক্রেন, পোল্যান্ড এবং লিথুয়ানিয়ায় বসবাসরত কারায়দের শব্দভান্ডারে গুরুত্বপূর্ণ অবদান রেখেছিল।
কারায়ভাষীর বন্টন
বর্তমানে ক্রিমিয়া, লিথুয়ানিয়া এবং পোল্যান্ডে কারায়ভাষী রয়েছে। তবে, লিথুয়ানিয়ায় কেবল ২০০ কারায়ভাষী বাস করে, যার মধ্যে এক চতুর্থাংশই ওই ভাষায় দক্ষ।
কারায় ভাষা তিনটি উপভাষায় বিভক্ত। বিলুপ্ত পূর্ব উপভাষা, যেটি ক্রিমীয় কারায় নামে পরিচিত, ক্রিমিয়াতে বিংশ শতাব্দীর শুরুর দিক অবধি ব্যবহৃত হয়েছে। উত্তরপশ্চিমা উপভাষা, বা ত্রাকাই উপভাষা, লিথুয়ানিয়ায়, প্রধানত ত্রাকাই এবং ভিলনিয়াস শহরগুলিতে ব্যবহৃত হয়। ইউক্রেনে ব্যবহৃত দক্ষিণপশ্চিমি উপভাষা, বা লুৎস্ক বা হালিচ উপভাষা, ২০০১ সাল অবধি মাত্র একটি শহরে ছয়টি ভাষিকের বিলুপ্ত-প্রায় ভাষায় পরিণত হয়েছিল।
ভাষাসংযোগ
তার দীর্ঘ ও জটিল ইতিহাস জুড়ে কারায় বিভিন্ন ভাষার সংস্পর্শে এসেছে। মেসোপটেমিয়ায় উদ্ভূত অতীত এবং আরব বিশ্বের সাথে যোগাযোগ অব্যাহত রাখার ফলে সম্ভবত মেসোপটেমিয়া থেকে কারাইতেদের অভিপ্রয়াণের মাধ্যমে আরবি শব্দের প্রবেশ ঘটেছে। উসমানীয় সাম্রাজ্যের শাসনামলে ক্রিমিয়ায় কারায় ভাষা বলা হত, তাই তুর্কি ভাষার পরিবারে দূর সম্পর্কের আত্মীয় তুর্কি ভাষার সাথে সংযোগের একটি উল্লেখযোগ্য ইতিহাস রয়েছে। সব শেষে, অন্যান্য যে সমস্ত অঞ্চলে কারায়রা বাস করতেন এবং সেই অঞ্চলের প্রভাবশালী সংখ্যাগরিষ্ঠ ভাষাতে কথা বলতেন, সেখানে কারায় ভাষার ছড়িয়ে পরেছিল, এবং লিথুয়ানীয়, পোলিশ, ইউক্রেনীয় এবং রুশ ভাষাগুলির সাথে সংখ্যালঘু ভাষা হিসাবে এই ভাষার সহাবস্থান ছিলো।
কারায়ভাষীদের মধ্যে বুলি-অনুলেপনের প্রবল প্রবণতা আছে। বুলি-অনুলেপনের থেকে বুলি-পরিবর্তনের পার্থক্য এই যে বুলি-অনুলেপনের ক্ষেত্রে বক্তা কেবল একটি ভাষা থেকে অন্য ভাষায় পরিবর্তন করেন না, বরং আভিধানিক পদ এবং ব্যাকরণগত বৈশিষ্ট্যগুলি এক ভাষা থেকে অন্য ভাষায় স্থানান্তর করা হয়, যেটি একক উদাহরণের জন্যও হতে পারে, আবার দীর্ঘস্থায়ী ভাষাগঠনগত প্রভাব থাকতে পারে। অতি মাত্রায় বুলি-অনুলেপন কারায়ভাষীদের সদা সঙ্কুচিত জনসংখ্যার (এবং ফলস্বরূপ অপর্যাপ্ত কারায় শব্দভান্ডার এবং রুশ, পোলীয় এবং স্লাভোনীয় ভাষাগুলির সাথে অত্যধিক শব্দ ঋণ) এবং যে অঞ্চলগুলিতে কারায় ভাষা বলা হয় সেখানে উচ্চস্তরের ভাষা সংযোগের নির্দেশক।
বহুভাষিকতা
খুব কম সংখ্যক কারায়ভাষিক এবং সাধারণভাবে লিথুয়ানিয়ায় উচ্ছস্তরীয় বহুভাষিকতার কারণে, কারায়দের মধ্যেও উচ্চস্তরের বহুভাষিকতা রয়েছে। কারায়ভাষিদের লিথুয়ানীয়, পোলিশ এবং রুশ ভাষা সহ তাদের নিজ অঞ্চলের প্রভাবশালী ভাষার মাধ্যমেও যোগাযোগ করে। কারও কারও হিব্রুতে ধর্মীয় জ্ঞান আছে। বহুভাষিকতা কারায় বক্তাদের কাছে প্রয়োজনীয়তা, কারণ অন্যান্য সংখ্যাগরিষ্ঠ ভাষা ছাড়া তারা এমনকি তাদের পরিবারের সদস্যদের সাথে যোগাযোগ করতে সক্ষম হবে না।
ভাষা সাস্থ্য
কারায়ের অধিকাংশ উপভাষাই এখন বিলুপ্তপ্রায়। দ্বিতীয় বিশ্বযুদ্ধের পরে সোভিয়েত শাসনের অধীনে কারায়ভাষীদের চতুর্দিকে ছড়িয়ে পড়া এবং অনর্গলভাষীর সংখ্যাল্পতা এবং বার্ধক্যের কারণে লিথুয়ানিয়ায় কারায় ভাষার রক্ষণাবেক্ষণ এখন বিপন্ন। কারায়দের বংশধরেরা লিথুয়ানীয়, পোলিশ বা রুশ ভাষায় কথা বলে এবং কেবল প্রবীনতম প্রজন্মুই এখনও কারায় ভাষায় কথা বলেন।
ধ্বনিসংযোগ প্রক্রিয়া
তুর্কীয় পরিবারের অন্যান্য ভাষায় তালব্য স্বরসঙ্গতি থাকলেও ত্রাকাই কারায়তে ব্যঞ্জনধ্বনির তালব্যীভবনের সঙ্গতি দেখতে পাওয়া যায়। তাই যে কোন শব্দে হয় তালব্য অথবা অতালব্য ধ্বনি দেখতে পাওয়া যায়। সম্মুখ স্বরধ্বনির উপস্থিতিতে তালব্যধ্বনি এবং পশ্চাত স্বরধ্বনির উপস্থিতিতে অতালব্য ব্যঞ্জনধ্বনি উচ্চারিত হয়। অধিকাংশ তুর্কীয় ভাষার মতো, করায়ের কার্যত সমস্ত ব্যঞ্জনধ্বনিরই তালব্য এবং অতালব্য রূপ আছে, যা এই ভাষার বংশগত সম্পর্ক প্রমাণিত করে। তবে, এইটুকু ধারণা গ্রহণের ক্ষেত্রেও অবশ্যই যত্নবান হওয়া উচিত, কারণ কারায় ভাষা কয়েকশ বছর ধরে লিথুয়ানিয়ায় লিপকা তাতার ভাষার সংস্পর্শে ছিলো।
কারায় ভাষা স্বরসঙ্গতিও প্রদর্শন করে যার ফলে উপসর্গীয় স্বরধ্বনি পদমূলের স্বরধ্বনির সম্মুখতার ভিত্তিতে সঙ্গতি স্থাপন করে।
পদগঠন
কারায় পদগঠন প্রক্রিয়া পরসর্গীয় এবং অত্যন্ত সংযোগাত্মক। কারায় ভাষায় উপসর্গ ব্যবহার হয় না, তার পরিবর্তে পরসর্গীয় পদ ব্যবহার হয়। বিশেষ্যে সাতটি বিভক্তি দেখা যায়, কর্তৃ কারক, কর্ম কারক, সম্বন্ধ পদ, সম্প্রদান কারক, অপাদান কারক, অধিকরণ কারক এবং করণকারক, যেটি অন্যান্য তুর্কীয় ভাষায় বিরল। কারায় ক্রিয়াবিভক্তির একটি উল্লেখযোগ্য বৈশিষ্ট্য হলো সংক্ষিপ্ত রূপের সম্ভাবনা, যেমন নিচে আল [ał] "গ্রহণ করা" ক্রিয়ার ক্ষেত্রে দেখানো হলো।
বাক্যগঠন
ঐতিহাসিকভাবে, কারায়ে পদক্রম ছিল তুর্কীয় কর্তা-কর্ম-ক্রিয়া। তবে, ব্যাপক ভাষাসংযোগের ফলে এটি কিছুটা স্বাধীন পদক্রম অর্জন করেছে বলে মনে হয়, এবং বর্তমানে কর্তা-কর্ম-ক্রিয়া পদক্রমের পক্ষপাতী। কারাইম রূপচর্চনের আগ্রাসনমূলক প্রকৃতির কারণে, মূল ক্রিয়াটির অনুক্রমের ক্ষেত্রে একই তথ্য ইতিমধ্যে উপস্থাপিত হওয়ায় সর্বনাম বিষয়গুলি প্রায়শই বাদ দেওয়া হয়। করিম হেড-ফাইনাল এবং পোস্টিংস ব্যবহার করে। কারায়ের মূলরূপের সংযোজনমূলক প্রকৃতির কারণে মূল ক্রিয়াপদের সাধিত রূপেই কর্তৃবাচক সর্বনামের তথ্য প্রদর্শন করার ফলে এই সর্বনামকে প্রায়শই বাদ দেওয়া হয়। কারায় ভাষাটির শীর্ষান্ত্য বাক্যগঠন অনুসরণ করে এবং অনুসর্গ ব্যবহার করে।
কারায় বাক্যগঠন প্রক্রিয়া বুলি-অনুলেপনের একাধিক উদাহরণ প্রদর্শন করে, যার মাধ্যমে প্রবল ভাষাসংযোগের কারণে কারায় ভাষার ব্যবহারের অঞ্চলে অন্যান্য ভাষার বাক্যগঠন বৈশিষ্ট্যের সাথে একত্রিত হয়। এই জাতীয় ভাষাসংযোগের প্রভাব কারায় শব্দভান্ডারে ব্যাপক শব্দঋণ থেকেই সুস্পষ্ট। আরও আধুনিক সময়ে এই ব্যাপক শব্দঋণের ফলে শব্দভান্ডারের অপ্রতুলতা বোঝা যায়।
লিখন পদ্ধতি
কারাইতেদের হিব্রু বর্ণমালা ভিত্তিক পরম্পরাগত লিপিটি ২০শ শতক অবধি ব্যবহৃত হয়েছিল। বর্তমানেও বহু কারাইতে পরিবারে হিব্রু অক্ষরে হস্তলিখিত বহুবিধ বিষয়ের চিঠি বা "মিয়েদজুমা" দেখতে পাওয়া যায়। বিংশ শতাব্দী জুড়ে, কারাইতে সম্প্রদায়গুলি লাতিন (ইয়াঙালিফ বর্ণমালা, লিথুয়ানীয় এবং পোলীয় বর্ণমালা) এবং সিরিলীয় লিপির বিভিন্ন রূপ ব্যবহার করতো।
আধুনিক লিখন পদ্ধতি
লিথুয়ানিয়া এবং পোল্যান্ডে কারায় লেখার জন্য লাতিন লিপির একটি পরিবর্তিত রূপ ব্যবহার করা হয়, তবে ক্রিমিয়া এবং ইউক্রেনে এটি লেখার জন্য সিরিলীয় লিপি ব্যবহৃত হতো। ১৭শ শতাব্দী থেকে ১৯শ শতাব্দী পর্যন্ত হিব্রু অক্ষর ব্যবহৃত হতো।
গ্রাহাম শ্যাভলিয়ের
গ্রাহাম অ্যান্টন শ্যাভলিয়ের (Grahame Chevalier; জন্ম: ৯ মার্চ, ১৯৩৭ - মৃত্যু: ১৪ নভেম্বর, ২০১৭) কেপ প্রদেশের কেপ টাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা জাতীয় ক্রিকেট দলের অন্যতম সদস্য ছিলেন তিনি। ১৯৭০ সালে সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তার।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন। এছাড়াও, নিচেরসারিতে ডানহাতে ব্যাটিং করতেন গ্রাহাম শ্যাভলিয়ের।
প্রথম-শ্রেণীর ক্রিকেট
ঘরোয়া প্রথম-শ্রেণীর ক্রিকেটে ওয়েস্টার্ন প্রভিন্সের সদস্য ছিলেন গ্রাহাম শ্যাভলিয়ের। এ দলটিতে ১৯৬৬-৬৭ মৌসুম থেকে ১৯৭৩-৭৪ মৌসুম পর্যন্ত খেলেন। তন্মধ্যে, ১৯৭০-৭১ মৌসুমে ট্রান্সভালের বিপক্ষে ৭/৫৭ লাভের মাধ্যমে প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন।
একই মৌসুমের শেষার্ধ্বে দক্ষিণ আফ্রিকার বহিঃএকাদশের সদস্যরূপে ট্রান্সভালের বিপক্ষে পরবর্তী মৌসুমের জন্য প্রস্তুতিমূলক খেলায় অংশগ্রহণের লক্ষ্যে খেলেন। খেলায় তিনি ৭/১০৭ ও ৩/৬৬ পান।
টেস্ট ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন থামি সোলকিল। ২২ জানুয়ারি, ১৯৭০ তারিখে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৯৬৯-৭০ মৌসুমে অস্ট্রেলিয়া দল দক্ষিণ আফ্রিকা সফরে আসে। কেপ টাউনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় গ্রাহাম শ্যাভলিয়েরের। খেলায় তিনি পাঁচ উইকেট লাভ করে দলের জয়ে প্রভূতঃ ভূমিকা রাখেন।
তবে, সিরিজের বাদ-বাকী খেলাগুলো থেকে তাকে বিরত রাখা হয়। এছাড়াও, ঐ সিরিজের পরপরই দক্ষিণ আফ্রিকাকে বর্ণবাদী আচরণের প্রেক্ষিতে আন্তর্জাতিক ক্রিকেট অঙ্গনে নিষেধাজ্ঞা প্রদান করা হয়েছিল। এরপর আর তাকে টেস্ট আঙ্গিনায় দেখা যায়নি। ১৯৭০ ও ১৯৭১-৭২ মৌসুমে যথাক্রমে ইংল্যান্ড ও অস্ট্রেলিয়া সফরের জন্য তাকে দলে রাখা হলেও উভয় সফরই বাতিল হয়ে যায়।
খেলার ধরন
শ্যাভলিয়ের মূলতঃ স্লো লেফট-আর্ম অর্থোডক্স স্পিন বোলার হিসেবে দলে অবদান রাখতেন। এছাড়াও, নিচেরসারিতে ডানহাতে ব্যাটিং করতে পারতেন তিনি। প্রকৃতপক্ষেই তিনি ১১ নম্বর ব্যাটসম্যানের আদর্শরূপ ছিলেন। সকল প্রথম-শ্রেণীর খেলায় অংশ নিয়ে কেবলমাত্র একবার দুই অঙ্কের কোঠায় রানকে নিয়ে যেতে সক্ষম হন। ব্যক্তিগত সর্বোচ্চ রান তুলেন অপরাজিত ১১।
দেহাবসান
ব্যক্তিগত জীবনে বিবাহিত ছিলেন তিনি। নুন শ্যাভলিয়ের নাম্নী এক রমণীর পাণিগ্রহণ করেন। পরবর্তীতে রন বুইসিন, স্টিভেন করস্টেন, আলিডা শ্যাভলিয়েরকে বিয়ে করেন। জুলি বুইসিন, জেনেভিভ করস্টেন, বাইরন শ্যাভলিয়ের সন্তান ও মাইকেলা করস্টেন, টিমোথি করস্টেন, কেরি বুইসিন, ক্রিস্টি বুইসিন, ম্যাথু শ্যাভলিয়ের নাতি-নাতনি রয়েছে।
১৪ নভেম্বর, ২০১৭ তারিখে ৮০ বছর বয়সে গ্রাহাম শ্যাভলিয়েরের দেহাবসান ঘটে।
মাহবুব উজ জামান (কূটনীতিক)
মাহবুব উজ জামান একজন বাংলাদেশী পেশাদার কূটনীতিক। তিনি চীনে বাংলাদেশের রাষ্ট্রদূত হিসেবে দায়িত্ব পালন করেছেন। এই পদে নিয়োগ লাভের আগে তিনি পররাষ্ট্র মন্ত্রণালয়ে সচিব (এশিয়া ও প্যাসিফিক) হিসেবে দায়িত্ব পালন করেন।
প্রাথমিক জীবন
তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতক (সম্মান) এবং স্নাতকোত্তর ডিগ্রি লাভ করেন। ফরাসি ভাষা ও আন্তর্জাতিক সম্পর্ক বিষয়ে বেলজিয়াম থেকে তিনি একটি ডিপ্লোমাও অর্জন করেছেন।
কর্মজীবন
মাহবুব উজ জামান বিসিএস পররাষ্ট্র ক্যাডারের ১৯৮৫ ব্যাচের একজন কূটনীতিক। দীর্ঘ কূটনৈতিক জীবনে তিনি জেনেভা ও নিউ ইয়র্কে বাংলাদেশ স্থায়ী মিশন ছাড়াও টোকিও, অটোয়া ও নয়াদিল্লিতে বাংলাদেশ মিশনে বিভিন্ন দায়িত্ব পালন করেছেন। তিনি শ্রীলঙ্কা ও সিঙ্গাপুরে বাংলাদেশের হাইকমিশনার ছিলেন। তিনি পররাষ্ট্র মন্ত্রণালয়ের সচিব (এশিয়া ও প্যাসিফিক) এবং চীনে বাংলাদেশের রাষ্ট্রদূত হিসেবেও দায়িত্ব পালন করেছেন।
দ্য বিগ শর্ট (চলচ্চিত্র)
দ্য বিগ শর্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন অ্যাডাম ম্যাককে। মূল চরিত্রে অভিনয় করেছেন ব্র্যাড পিট, ক্রিশ্চিয়ান বেল, স্টিভ ক্যারল। ৮৮তম একাডেমি পুরস্কার আসরে ৫টি বিভাগে মনোনয়ন পেয়েছে ‘দ্য বিগ শর্ট’। সত্য ঘটনা অবলম্বনে ২০১০ সালে ‘দ্য বিগ শর্ট’ নামে একটি বই লিখেছিলেন সাংবাদিক মাইকেল লুইস। চলচ্চিত্রটি এই বই অবলম্বনেই তৈরি করা হয়েছে।
কাহিনী
নিজেদের দূরদর্শিতা দিয়ে চার ব্যক্তি বুঝে যায় যুক্তরাষ্ট্রের ক্রেডিট কার্ড ও হাউজিং ব্যবসায় ধস নামতে পারে। এই সুযোগে বড় ব্যাংকগুলোকে দেখে নেওয়ার সিদ্ধান্ত নেয় তারা। অবশেষে সফল হয়।
সোহানা সাবা
সোহানা সাবা (১০ অক্টোবর ১৯৮৬) বাংলাদেশের একজন অভিনেত্রী এবং মডেল। তিনি ছোট এবং বড় পর্দায় অভিনয় করে থাকেন।
শৈশব
সোহানা সাবা তার শিক্ষাজীবন শুরু করেন আজিমপুর লেডিস ক্লাব কিন্ডার গার্ডেন এ। তিনি ২০০২ সালে ঢাকা ল্যাবরেটরি স্কুল থেকে মাধমিক পাশ করেন। ২০০৪ সালে ঢাকা মহিলা কলেজ থেকে তার উচ্চ মাধ্যমিক শেষ করেন। শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে ফ্যাশন বিভাগে তার স্নাতক শেষ করেন। সোহানা সাবা তার বাবা মায়ের হাত ধরে মিডিয়া জগতে আসেন। সোহানা সাবা বাবুল একাডেমি থেকে নাচ এবং ছায়ানট থেকে অভিনয়ে প্রশিক্ষণ নেন।
ক্যারিয়ার
সোহানা সাবা তার ক্যারিয়ার শুরু করেন নাচের মাধ্যমে। বর্তমানে তিনি একজন অভিনয় শিল্পী হিসাবে সবার কাছে পরিচিত।
ব্যক্তিগত জীবন
সোহানা সাবা পরিচালক মুরাদ পারভেজকে বিয়ে করেন। ২০১৪ সালের ১৮ অক্টোবর মাসে তাদের এক ছেলে জন্মগ্রহণ করে। ২০১৫ সালের সেপ্টেম্বর মাস থেকে তাদের মধ্যে বিবাহ বিচ্ছেদ হয়।
অশোক মানকড়
অশোক বিনু মানকড় (અશોક માંકડ; জন্ম: ১২ অক্টোবর, ১৯৪৬ - মৃত্যু: ১ আগস্ট, ২০০৮) তৎকালীন ব্রিটিশ ভারতের বোম্বে প্রেসিডেন্সির বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৭৮ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ‘কাকা’ ডাকনামে পরিচিত অশোক মানকড়।
২০২১–২২ নেপাল টি২০আই ত্রিদেশীয় সিরিজ
২০২১–২২ নেপাল টি২০আই ত্রিদেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের মার্চ ও এপ্রিল মাসে নেপালে অনুষ্ঠিত হয়। টুর্নামেন্টটিতে অংশগ্রহণ করে স্বাগতিক নেপাল, পাপুয়া নিউ গিনি ও মালয়েশিয়া। টুর্নামেন্টের ম্যাচগুলো কীর্তিপুরের ত্রিভুবন বিশ্ববিদ্যালয় আন্তর্জাতিক ক্রিকেট মাঠে খেলা হয়।
অশোক মানকড়
শৈশবকাল
বদনাগরা নগর ব্রাহ্মণ পরিবার বংশোদ্ভূত বোম্বেতে জন্মগ্রহণকারী ও ভারতের পক্ষে ৪৪ টেস্টে অংশগ্রহণকারী বিনু মানকড়ের জ্যেষ্ঠ পুত্র হিসেবে অশোক মানকড়ের জন্ম। তার ভ্রাতৃদ্বয় - রাহুল মানকড় ও অতুল মানকড় প্রথম-শ্রেণীর ক্রিকেট খেলায় অংশ নিয়েছিলেন। কিশোর অবস্থাতেই হারিস শীল্ড প্রতিযোগিতায় বড় ধরনের রান সংগ্রহ করেছিলেন তিনি। আন্তঃবিদ্যালয় প্রতিযোগিতায় ৩৪৮, ৩২৫ ও ২৫৮ রানের ইনিংস খেলার পর বোম্বে ও পশ্চিম অঞ্চল ক্রিকেট দলের পক্ষে অনূর্ধ্ব-১৯ প্রতিযোগিতায় প্রতিনিধিত্ব করেন।
মইন উদ্দীন খান বাদল
মইন উদ্দীন খান বাদল (২১ ফেব্রুয়ারি ১৯৫২ – ৭ নভেম্বর ২০১৯)  একজন বাংলাদেশী মুক্তিযোদ্ধা ও রাজনীতিবিদ ছিলেন। ১৯৭১ সালের ১৬ ই ডিসেম্বর বাংলাদেশে স্বাধীন হলে তিনি সর্বপ্রথম চট্টগ্রাম রেডিও স্টেশন দখল করে দেশ স্বাধীন হয়েছে এই মর্মে ঘোষণা দেন। তিনি চট্টগ্রাম-৭ ও চট্টগ্রাম-৮ আসনের সাংসদ ছিলেন।
জন্ম ও প্রাথমিক জীবন
মইন উদ্দীন খান বাদল ১৯৫২ সালের ২১ ফেব্রুয়ারি চট্টগ্রামের বোয়ালখালী উপজেলার সারোয়াতলী গ্রামে জন্মগ্রহণ করেন। তার পিতা আহমদ উল্লাহ খান ও মা যতুমা খাতুন।
রাজনৈতিক ও কর্মজীবন
বাদল ৬০ এর দশকে ছাত্রলীগের সাথে যুক্ত ছিলেন। ১৯৭১ সালে ভারতে প্রশিক্ষণ নেন এবং মুক্তিযুদ্ধে যোগ দেন। চট্টগ্রাম বন্দরে অস্ত্র বোঝাই জাহাজ সোয়াত থেকে অস্ত্র খালাস ও প্রতিরোধের অন্যতম নেতৃত্বদাতা তিনি। মুক্তিযুদ্ধের পর জাসদ হয়ে বাসদ ও পরে আবারো জাসদে যোগ দেন। ১২ মার্চ ২০১৬ সালে জাসদের জাতীয় কাউন্সিলে আবার দুই ভাগ হয়। হাসানুল হক ইনুর নেতৃত্বাধীন অংশটি ইসির স্বীকৃতি পায়। বাংলাদেশ জাসদ নামে আলাদা দলের অংশটি স্বীকৃতি পায় নাই অংশের কার্যকরী সভাপতির দায়িত্ব পালন করে আসছিলেন মইন উদ্দীন খান বাদল। ১৪ দল গঠনেও তার ভূমিকা ছিল। ২০০৮ সালের নবম জাতীয় সংসদে চট্টগ্রাম-৭ আসন থেকে সাংসদ হিসেবে নির্বাচিত হন। এরপর ২০১৪ সালের দশম ও ২০১৮ সালের একাদশ জাতীয় সংসদে তিনি চট্টগ্রাম-৮ আসন থেকে সংসদ সদস্য হিসেবে নির্বাচিত হন।
মইন উদ্দীন খান বাদল একাদশ জাতীয় সংসদের দুর্যোগ ব্যবস্থাপনা ও ত্রাণ মন্ত্রণালয় এবং মুক্তিযুদ্ধ বিষয়ক মন্ত্রণালয় সম্পর্কিত সংসদীয় কমিটির সদস্য ছিলেন।
মৃত্যু
মঈন উদ্দীন খান বাদল ২০১৯ সালের ৭ নভেম্বর ভারতের বেঙ্গালুরুতে নারায়ণ হৃদরোগ ইনস্টিটিউটে চিকিৎসাধীন অবস্থায় হৃদযন্ত্রের ক্রিয়া বন্ধ হয়ে মৃত্যুবরণ করেন।
মধ্য ভারত
মধ্য ভারত দ্বারা বোঝানো হতে পারে:
অশোক মানকড়
শৈশবকাল
মহাবিদ্যালয়ে ভর্তি হবার প্রথম বছরেই রোহিতন বাড়িয়া ট্রফি প্রতিযোগিতায় বোম্বে বিশ্ববিদ্যালয় দলের পক্ষে খেলেন। নাগপুরে বিশ্ববিদ্যালয়ের বিপক্ষে ৬২, কর্ণাটকের বিপক্ষে ১৩১ ও তামিলনাড়ু দলের বিপক্ষে চূড়ান্ত খেলায় ১৫২ রান তুলেন।
প্রথম-শ্রেণীর ক্রিকেট
১৯৬৩-৬৪ মৌসুম থেকে ১৯৮২-৮৩ মৌসুম পর্যন্ত বিনু মানকড়ের প্রথম-শ্রেণীর খেলোয়াড়ী জীবন চলমান ছিল। নিজস্ব সপ্তদশ জন্মদিনের এক সপ্তাহ পূর্বে প্রথম-শ্রেণীর ক্রিকেটে অভিষেক ঘটে তার। শুরুতে ঘরোয়া ক্রিকেটে ব্যাটিং উদ্বোধন করতেন। পরবর্তীতে ইনিংসের সূচনা করা থেকে নিজেকে বিরত থাকেন ও মাঝারিসারিতে ব্যাটিং করতে চলে যান।
১৯৬৩-৬৪ মৌসুমে সফররত এমসিসি দলের বিপক্ষে পশ্চিম অঞ্চলের সদস্যরূপে দূর্দান্ত অর্ধ-শতরানের ইনিংস খেলে সকলের পাদপ্রদীপে চলে আসেন। ঘরোয়া পর্যায়ের ক্রিকেটে প্রথম কয়েক বছর গড়পড়তা খেলা সত্ত্বেও ১৯৬৯-৭০ মৌসুমে নিউজিল্যান্ডের বিপক্ষে খেলার জন্যে তাকে মনোনীত করা হয়।
১৯৭৪-৭৫ ও ১৯৭৫-৭৬ মৌসুমে বোম্বে দলের শিরোপা বিজয়ে নেতৃত্ব দেন। ১৯৭৬-৭৭ মৌসুমে রঞ্জী ট্রফি প্রতিযোগিতায় ২০৬ গড়ে ৮২৭ রান তুলেন। উপর্যুপরি দুই ইনিংসে মহারাষ্ট্রের বিপক্ষে অপরাজিত ২০৩ ও হরিয়াণার বিপক্ষে অপরাজিত ২০৮ রান তুলেছিলেন। এ প্রতিযোগিতায় অজিত ওয়াড়েকরের গড়া বোম্বে দলের সর্বোচ্চ রানের রেকর্ড ভেঙে ফেলেন।
১৯৮১ সালে প্রথম-শ্রেণীর ক্রিকেটে ব্যক্তিগত সর্বোচ্চ ২৬৫ রানের ইনিংস খেলেন। এ পর্যায়ে চূড়ান্ত খেলায় বোম্বে দল ইনিংস ব্যবধানে দিল্লিকে পরাভূত করেছিল। এছাড়াও, ইংল্যান্ডভিত্তিক পেশাদারী পর্যায়ের ল্যাঙ্কাশায়ার লীগের কয়েকটি খেলায় অংশ নিয়েছিলেন তিনি। রঞ্জী ট্রফির ন্যায় ঘরোয়া ক্রিকেট প্রতিযোগিতায় তিনি দুর্দমনীয় ছিলেন। অবসর গ্রহণকালীন ৭৬ গড়ে ৬৬১৯ রান তুলেন। ২২টি সেঞ্চুরি করে বিজয় হাজারের গড়া রেকর্ডের সমতুল্য হন।
ধৃতিকান্ত লাহিড়ী চৌধুরী
ধৃতিকান্ত লাহিড়ী চৌধুরী (সেপ্টেম্বর ১৯৩১ – মার্চ ১, ২০১৯) ভারতীয় লেখক ও হস্তী বিশারদ। ২০০৭ সালে হাতির বই লেখার জন্য আনন্দ পুরস্কার পান। তিনি কেমব্রিজের অভিজাত ক্লেয়ার হল কলেজের আজীবন সদস্য ছিলেন। ২০১৯ সালের ১ মার্চ বার্ধক্যজনিত কারণে মৃত্যুবরণ করেন।
অশোক মানকড়
আন্তর্জাতিক ক্রিকেট
সমগ্র খেলোয়াড়ী জীবনে বাইশটি টেস্ট ও একটিমাত্র একদিনের আন্তর্জাতিকে অংশগ্রহণ করেছেন বিনু মানকড়। ২৫ সেপ্টেম্বর, ১৯৬৯ তারিখে মুম্বাইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৭৮ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ধৃতিকান্ত লাহিড়ী চৌধুরী
প্রথম জীবন
ধৃতিকান্ত লাহিড়ী চৌধুরী বর্তমান বাংলাদেশের ময়মনসিংহের কালীপুর গ্রামে ১৯৩১ সালে জন্মগ্রহণ করেন। তার পিতা ধীরেন্দ্র কান্ত লাহিড়ী চৌধুরী বাংলাদেশের ময়মনসিংয়ের অভিজাত ব্যক্তি ছিলেন। তার মাতার নাম রেনুকা দেবী। দেশ ভাগের পর তারা সপরিবারে কলকাতায় চলে আসেন। তিনি প্রেসিডেন্সি কলেজ থেকে ইংরেজির স্নাতক হন ও কলকাতা বিশ্ববিদ্যালয় থেকে স্নাতকোত্তর উত্তীর্ণ হন। এরপরে ইংল্যান্ডের লিডস বিশ্ববিদ্যালয় থেকে পিএইচডি করেন। তিনি রবীন্দ্রভারতী বিশ্ববিদ্যালয়ে অধ্যাপনা করতেন।
অশোক মানকড়
আন্তর্জাতিক ক্রিকেট
পুরো বছর জুড়ে ঘরোয়া ক্রিকেটে বেশ বড় ধরনের ইনিংস খেলার স্বীকৃতিস্বরূপ ১৯৬৯-৭০ মৌসুমে নিউজিল্যান্ডের বিপক্ষে খেলার সুযোগ পান তিনি। বিজয় মার্চেন্টের নেতৃত্বাধীন দল নির্বাচকমণ্ডলী ঐ মৌসুমে তরুণ খেলোয়াড়দেরকে অগ্রাধিকার দেয়। ফলশ্রুতিতে, চেতন চৌহান ও অজিত পাইসহ তারও একযোগে টেস্ট অভিষেক পর্ব সম্পন্ন হয়েছিল। তবে, নিউজিল্যান্ডের বিপক্ষে চার টেস্টের কোনটিতেই ত্রিশের কোটা স্পর্শ করতে ব্যর্থ হন। ফলশ্রুতিতে, তৃতীয় টেস্টে অংশগ্রহণ করা থেকে তিনি বঞ্চিত হন।
ধৃতিকান্ত লাহিড়ী চৌধুরী
কর্মজীবন
অধ্যাপনার ফাঁকেই অসমসহ উত্তর-পূর্ব ভারত এবং উত্তরপ্রদেশ, ওডিশা, উত্তরাঞ্চল প্রভৃতি রাজ্যের জঙ্গলে ঘুরে বেড়াতেন। হাতি নিয়ে তার একাধিক বই দেশে-বিদেশে প্রশংসিত হয়েছে। হাতি বিশেষজ্ঞ হিসাবে তিনি ছিলেন ভারত সরকারের ‘প্রজেক্ট এলিফ্যান্ট’ এবং ইন্টার ন্যাশনাল ইউনিয়ন অব কনজারভেশন অফ নেচার-এর সদস্য। তিনি ১৯৭৭ থেকে ইন্টারন্যাশনাল ইউনিয়ন ফর কনজারভেশন অব নেচার-এর হস্তি বিশেষজ্ঞ কমিটির সদস্য এবং ১৯৭৮ থেকে পশ্চিমবঙ্গ রাজ্য বন্যপ্রাণী উপদেষ্টা পরিষদের সদস্য ছিলেন। তিনি ভারত সরকারের হস্তি প্রকল্প চালু হওয়ার আগে তার রূপরেখা নির্ধারণের জন্য নিযুক্ত টাস্ক ফোর্সেরও সদস্য ছিলেন ।
সাহিত্যচর্চা
তার সাহিত্যচর্চাও জঙ্গল জীবনকে কেন্দ্র করেই গড়ে উঠেছিল। তার প্রকাশিত হাতি বিষয়ক বই গুলি হলো
অশোক মানকড়
অস্ট্রেলিয়ার মুখোমুখি
অশোক মানকড় ও ফারুক ইঞ্জিনিয়ার বোম্বে টেস্টে ১১১ ও ৪৩ রান এবং দিল্লি টেস্টে ৮৫ রানের জুটি গড়েন। তাসত্ত্বেও, সমগ্র খেলোয়াড়ী জীবনে আর মাত্র ১৫ টেস্ট খেলার সুযোগ পান। তবে, এ পর্যায়ে তিনি আর মাত্র একটি অর্ধ-শতরানের ইনিংস খেলতে সক্ষম হন। দিল্লি টেস্টে তার সংগৃহীত ৯৭ রানই ব্যক্তিগত সেরা সংগ্রহ হিসেবে রয়ে যায়।
ধৃতিকান্ত লাহিড়ী চৌধুরী
সাহিত্যচর্চা
এছাড়াও তার অসংখ্য প্রবন্ধ বিভিন্ন আন্তর্জাতিক পত্রিকায় ও সংকলনে প্রকাশিত হয়েছে । হাতির বই -এর জন্য ২০০৭ সালে তিনি আনন্দ পুরস্কার পেয়েছিলেন।
২০২১–২২ নেপাল টি২০আই ত্রিদেশীয় সিরিজ
ত্রিদেশীয় সিরিজ শুরুর আগে নেপাল ও পাপুয়া নিউ গিনি নিজেদের মধ্যে দুটি একদিনের আন্তর্জাতিক (ওডিআই) ম্যাচ খেলে। ২০২২ সালের ১২ মার্চ নেপাল ক্রিকেট অ্যাসোসিয়েশন (সিএএন) সিরিজের সূচি নিশ্চিত করে।
অশোক মানকড়
ওয়েস্ট ইন্ডিজ গমন
১৯৭০-৭১ মৌসুমে ওয়েস্ট ইন্ডিজ গমন করেন। ১৯৭১ সালে ওয়েস্ট ইন্ডিজে নতুন বালক সুনীল গাভাস্কারের সাথে চমৎকার বোঝাপড়া ঘটিয়ে সুনীল গাভাস্কারের সাথে উদ্বোধনী জুটিতে কিছু ভালোমানের ইনিংস উপহার দিয়েছিলেন। ঐ সিরিজে ৬৮, ৭৪, ৭২ ও নিরবচ্ছিন্নভাবে ১২৩ রানের জুটি গড়েছিলেন। তবে, ১৯৭১ সালে ইংল্যান্ড সফরে ব্যর্থতার প্রতিমূর্তি ছিলেন ও টেস্ট খেলোয়াড়ী জীবন চালানোর বিষয়ে প্রশ্নবিদ্ধ হয়ে পড়েন। ইংল্যান্ডের বিপক্ষে বাজে খেলার জন্যে খেসারত গুণতে হয় ও দল থেকে বাদ পড়েন। ১৯৭২-৭৩ মৌসুমে ইংল্যান্ডের বিপক্ষে সিরিজে খেলার পর ১৯৭৪ সালে ইংল্যান্ডের বিপক্ষে একটিমাত্র টেস্টে অংশ নিতে পেরেছিলেন তিনি।
২০২১–২২ নেপাল টি২০আই ত্রিদেশীয় সিরিজ
ওডিআই সিরিজে পাপুয়া নিউ গিনি ২–০ ব্যবধানে জয়ী হয়। ত্রিদেশীয় সিরিজে অপরাজিত চ্যাম্পিয়ন হয় নেপাল। নেপালের দীপেন্দ্র সিং আইরি প্রতিযোগিতার সেরা খেলোয়াড় নির্বাচিত হন।
অশোক মানকড়
ওয়েস্ট ইন্ডিজ গমন
এরপর ১৯৭৪-৭৫ মৌসুমে ওয়েস্ট ইন্ডিজের বিপক্ষে এক টেস্টে তাকে খেলানো হয়েছিল। এ পর্যায়ে ব্যাটিংয়ের অবস্থান প্রায়শঃই পরিবর্তিত হতে থাকে তার। নিউজিল্যান্ড ও ওয়েস্ট ইন্ডিজ সফরে তাকে দলের বাইরে রাখা হয়। তবে, ১৯৭৬-৭৭ মৌসুমে নিজ দেশে নিউজিল্যান্ডের বিপক্ষে তাকে পুনরায় দলে অন্তর্ভুক্ত করা হয়। বেশ ভালোমানের খেলার পরও বাদ পড়েন ও ঐ মৌসুমের শেষদিকে ইংল্যান্ডের বিপক্ষে এক টেস্ট খেলানো হয়েছিল।
২০২১–২২ নেপাল টি২০আই ত্রিদেশীয় সিরিজ
পয়েন্ট তালিকা
ফাইনালে উত্তীর্ণ
অশোক মানকড়
ওয়েস্ট ইন্ডিজ গমন
ঐ সিরিজে চেতন চৌহান নিজেকে সুনীল গাভাস্কারের যোগ্য সহচর হিসেবে উপস্থাপনায় সচেষ্ট হয়েছিলেন। এরপর অশোক মানকড়কে আর কোন টেস্টে নেয়া হয়নি। সমগ্র টেস্ট খেলোয়াড়ী জীবনে ৯৯১ রান তুলেছিলেন তিনি।
মূল্যায়ন
অশোক মানকড়ের উপর পূর্ণাঙ্গ আস্থা ও আত্মবিশ্বাস দল নির্বাচকমণ্ডলীর মাঝে কখনো উপস্থিত ছিল না। এমনকি নির্দিষ্ট কোন ব্যাটিং অবস্থানও ছিল না তার। প্রায় এক দশক সময়ে ২২ টেস্টে অংশ নিয়েছেন। এ পর্যায়ে তাকে এক থেকে আট নম্বরে ব্যাটিংয়ে নামতে হয়েছিল। প্রায়শই কোন টেস্ট সিরিজের একটি মাত্র টেস্টে অংশগ্রহণের সুযোগ পেয়েছিলেন তিনি। উইকেটের চতুর্দিকে স্ট্রোকের ফুলঝুরি ছুটিয়েছেন। তবে, স্বীয় সফল পিতার ধারে কাছেও ছিলেন না তিনি।
ব্যক্তিগত জীবন
ব্যক্তিগত জীবনে বিবাহিত ছিলেন তিনি। নিরূপমা মানকড় (বিবাহ-পূর্ব: বসন্ত) নাম্নী সাবেক এশিয়ান টেনিস চ্যাম্পিয়নের সাথে পরিণয়সূত্রে আবদ্ধ হন। এ দম্পতির সন্তান হর্ষ মানকড় ২০০০ সাল থেকে ভারতের ডেভিস কাপ টেনিস দলের সদস্য। জ্যেষ্ঠ পুত্র মিহির মানকড়ও টেনিস খেলোয়াড় ছিলেন। ১ আগস্ট, ২০০৮ তারিখে ৬১ বছর বয়সে মহারাষ্ট্রের মুম্বই এলাকায় ঘুমন্ত অবস্থায় অশোক মানকড়ের দেহাবসান ঘটে।
জোনাস ব্রাদার্স
দ্য জোনাস বাদার্স হল মার্কিন রক ব্যান্ড। ২০০৫ সালে গঠিত হয়, তারা জনপ্রিয় মার্কিন শিশুতোষ চ্যানেল ডিজনি চ্যানেল-এ তাদের উপস্থিতি দ্বারা জনপ্রিয়তা অর্জন করেন। তাদের তিন ভাই: গেভিন জোনাস, জো জোনাস, এবং জোনাস-এর সমন্বয়ে গঠিত। তারা মার্কিন যুক্তরাষ্ট্রের নিউ জার্সি রাজ্যের "ওয়েকোফ" পৌরসভায় প্রতিপালিত হন, এবং ২০০৫ সালে একই রাজ্যের আরেক পৌরসভা "লিটল ফলস"-এ চলে আসেন, যেখানে তারা তাদের প্রথম গান রচনা করেন জনপ্রিয় রেকর্ড লেবেল "হলিউড রেকর্ডস প্রকাশ করেন। ২০০৮ সালের গ্রীষ্মকালীন সময়ে, তারা জনপ্রিয় মার্কিন শিশুতোষ টেলিভিশন চ্যানেল ডিজনি চ্যানেল-এর জনপ্রিয় নিজেস্ব চলচ্চিত্র  ক্যাম্প রক-এ তারা অভিনয় করেন এছাড়াও চলচ্চিত্রটির পরবর্তী পর্ব, ক্যাম্প রক ২: দ্য ফাইনাল জ্যাম-এ'ও অভিনয় করেন। এছাড়াও তারা ডিজনি চ্যানেলে তাদের অভিনয় করা ধারাবাহিক জোনাস-এ  কেভিন, জো, এবং নিক লুকাস-দ্য বান্ড সদস্য হিসেবে অভিনয় করেন, ধারাবাহিকটির প্রথম মৌসুমের পর এটি জোনাস এল.এ নামে নতুন নামে প্রচারিত হয়। প্রথম মৌসুমের পর দ্বিতীয় মৌসুম শেষে ধারাবাহিকটি নির্মান বন্ধ করে দেয়া হয়। ব্যান্ড দলটি চারটি অ্যালবাম প্রকাশ করেছে: ইটস এবাউট টাইম (২০০৬), জোনাস ব্রাদার্স (২০০৭), এ লিটল বিট লঙ্গার (২০০৮), এবং লাইনস, ভাইনস এন্ড ট্রাইয়িং টাইমস'' (২০০৯).
২০০৮ সালে, দলটি ৫১তম গ্রামি পুরস্কার-এর জন্য সেরা নতুন গায়ক/গায়িকা/ব্যান্ড বিভাগে মনোনয়ন পায় এবং আমেরিকান মিউজিক অ্যাওয়ার্ড-এ সাফল্যমন্ডিত ব্যান্ড হিসেবে পুরস্কার জয় করে নেয়। লাইনস, ভাইনস এন্ড ট্রাইয়িং টাইমস অ্যালবামটি প্রকাশের পূর্বে ২০০৯ সালের মে মাসের হিসাব অনুযায়ী, তারা বিশ্বব্যাপী ৮০ লাক্ষ অ্যালবাম বিক্রি করেছে। ২০১০ এবং ২০১১ সালে তাদের নিজেস্ব একক সঙ্গীত জীবনে মনোযোগ দেবার জন্য ব্যান্ডদলটি ভাঙ্গনের পরবর্তীতে, ২০১২ সালে আবারো ব্যান্ডদলটি নতুন অ্যালবাম রেকর্ডের উদ্দেশ্যে আবারো একত্রিত হয়, ২০১৩ সালের ২৯শে অক্টোবর মানে তাদের মধ্যে আবারো ভাঙ্গনের ফলে অ্যালবাম রেকর্ডটিও বাতিল করা হয়।
তারা সর্বমোট ১ কোটি ৭০ লক্ষেরও বেশি অ্যালবাম সারা বিশ্বে বিক্রি করেছে। তাদের ভাঙ্গনের ছয় বছর পর, ২০১৯ সালের ২৮শে ফেব্রুয়ারি দলটি ঘোষণা করে যে, তাদের নতুন একক "সাকার" প্রকাশ পেতে যাচ্ছে। এবং একই বছরের ১লা মার্চ গানের ভিডিও সহ এককটি প্রকাশ পায়।
২০০৫–২০০৭: ইটস এবাউট টাইম
২০০৫ সালে, জো, কেভিন এবং নিক "প্লিস বি মাইন" গানটি রেকর্ড করেন, যেটি ছিলো তাদের রেকর্ড করা প্রথম গান। গানটি শোনার পর, জনপ্রিয় মার্কিন রেকর্ড লেবেল কলাম্বিয়া রেকর্ডস-এর প্রধান এবং রেকর্ড পরিচালক স্টিভ গ্রিনবার্গ ভাইদ্বয়দেরকে একটি দল হিসেবে চুক্তিবদ্ধ করার সিদ্ধান্ত নেন। জোনাস ব্রাদার্স নামটি ঠিক করার পূর্বে তারা "সনস অব জোনাস" নামটি বিবেচনা করেছিল। তাদের আত্বপ্রকাশকারী অ্যালবামটিতে কাজ করার সময়কালে, ২০০৫ সালের সার্বক্ষনিক সময় ধরে অন্যান্য সঙ্গীত শিল্পী এবং ব্যান্ডদের সাথে সাথে, সাবেক মার্কিন ব্যান্ড জাঙ্প ফাইভ, জনপ্রিয় মার্কিন গায়িকা কেলি ক্লার্কসন, মার্কিন গায়ক জেসি ম্যাকার্টনে,বিখ্যাত মার্কিন পপ ব্যান্ড ব্যাকস্ট্রিট বয়েজ এবং মার্কিন রক ব্যান্ড দ্য ক্লিক ফাইভ-এর মত ব্যান্ডের সাথে সফর করেছেন। একই বছরের পরবর্তী সময়, তারা মার্কিন পপ ব্যান্ড দ্য চিতা গার্লস এবং আরেক মার্কিন ব্যান্ড এলি এন্ড এজে-এর সাথে সফর করেন। ২০০৬ সালের প্রথম ভাগে, উপরন্তু তারা অস্ট্রেলীয় পপ ব্যান্ড দ্য ভেরোনিকাস-এর কনসার্টে পরিবেশন শুরু করে। তাদের ইটস এবাউট টাইম শিরোনামিক প্রথম অ্যালবামটির জন্য, ব্যান্ডদলটি কয়েকজন গান লেখকদের সাথে যৌথভাবে কাজ করেছেন, যাদের মধ্যে মার্কিন রক ব্যান্ড ফাউন্টেইনস অব ওয়েইন-এর সদস্য অ্যাডাম সেলেসসিঞ্জার, ইংরেজ গায়িকা জস স্টোন, মার্কিন মেটাল ব্যান্ড ড্রিম থিয়েটার-এর বর্তমান ড্রামার মাইকেল ম্যানগিনি, এছাড়াও মার্কিন সুরকার ডেসমন্ড চাইল্ড, বিখ্যাত রক ব্যান্ড সমূহ (এরোস্মিথ, বন জোভি), মার্কিন সুরকার বিলি ম্যান,মার্কিন পপ ব্যান্ড (ডেসটিনিস চাইল্ড, মার্কিন গায়িকা জেসিকা সিম্পসন) এবং স্টিভেন গ্রিনবার্গ অন্যতম।
২০১৯: পুনর্মিলন
২০১৯ সালের ২৮শে ফেব্রুয়ারি, জোনাস ব্রাদার্স সামাজিক গণমাধ্যমের মাধ্যমে ষোষণা করে যে, তারা আবার ফিরছে এবং ১লা মার্চ তাদের নতুন একক প্রকাশ করতে যাচ্ছে, তাদের নতুন একক "সাকার" প্রকাশ পায় ১লা মার্চ, এবং কিছু সময়ের ব্যবধানে মার্কিন বিলবোর্ডে এটি শীর্ষস্থান দখল করে নেয়।
সঙ্গীতের ধরণ
জোনাম ব্রাদার্সের সঙ্গীতের ধরনকে সাধারণভাবে রক, পপ রক,   পপ পাঙ্ক, এবং পাওয়ার পপ হিসেবে বর্ণনা করা হয়ে থাকে।
তাজহাট জমিদার বাড়ি
thumb|right|300px|তাজহাট রাজবাড়ি, রংপুর
কুবরা খান
কর্মজীবন
চলচ্চিত্রে অভিনয় করার আগে, খান ফ্যাশন মডেল হিসেবে কাজ করেন। ২০১৩-এ, তিনি হিনা ভূমিকায় পাকিস্তানি চলচ্চিত্র না মালুম আফরাদ এ অভিনয় করেন, একজন ব্যাংক কর্মী এবং চলচ্চিত্রের প্রধান মহসিন আব্বাস হায়দারের প্রেমের আগ্রহ নিয়ে চলচ্চিত্রটি নির্মিত হয়েছে। ২০১৫-এ খান ওয়েলকাম টু করাচি চলচ্চিত্রের মাধ্যমে বলিউডে তার আত্মপ্রকাশ করেন।  তিনি সাং-ই-মার মার নাটকের মাধ্যমে তার টেলিভিশন অভিষেক ঘটান, যা ২০১৬ হুম টিভি-তে প্রচারিত হয়। তিনি বেশ কিছু টেলিভিশন ধারাবাহিকে হাজির হয়েছেন। যেমন: আলিফ আল্লাহ অর ইনসান এবং দালদাল।
তাজহাট জমিদার বাড়ি
তাজহাট রাজবাড়ি বা তাজহাট জমিদারবাড়ি বাংলাদেশের রংপুর শহরের পুরাণ রংপুর তথা তাজহাটে অবস্থিত একটি ঐতিহাসিক প্রাসাদ যা এখন একটি জাদুঘর হিসেবে ব্যবহৃত হচ্ছে। রংপুরের পর্যটকদের কাছে এটি একটি আকর্ষণীয় স্থান। রাজবাড়িটি রংপুর শহরের জিরো পয়েন্ট থেকে দক্ষিণ-পূর্ব দিকে ৬ কিলোমিটার দূরে অবস্থিত। এটি রংপুরের অন্যতম একটি প্রাচীন নিদর্শনও বটে।
কুবরা খান
কর্মজীবন
২০১৮-এ, তিনি পাকিস্তানি চলচ্চিত্র জাওয়ানী ফির নাহি আনি ২ এবং পারওয়াজ হাই জুনুন এ হাজির হন, উভয়টিই ২২ আগস্ট ঈদ-উল-আযহায় মুক্তি পায়।
তাজহাট জমিদার বাড়ি
ইতিহাস
প্রাসাদটি বিংশ শতাব্দীর শুরুর দিকে মহারাজা কুমার গোপাল লাল রায় নির্মাণ করেন। এতে সময় লেগেছিল প্রায় ১০ বছর। মহারাজা গোপাল রায় ছিলেন হিন্দু এবং পেশায় ছিলেন একজন স্বর্ণকার। কথিত আছে, তার মনমুগ্ধকর 'তাজ' বা মুকুটের কারণেই এ এলাকা তাজহাট নামে অভিহিত হয়ে আসছে।
১৯৮৪ থেকে ১৯৯১ খ্রিষ্টাব্দ পর্যন্ত প্রাসাদটি ব্যবহৃত হয় রংপুর হাইকোর্ট, বাংলাদেশ সুপ্রীম কোর্টের একটি শাখা বা বেঞ্চ হিসেবে। প্রেসিডেন্ট এরশাদ বিচার বিভাগ বিকেন্দ্রীয়করণের লক্ষ্য নিয়ে দেশের বিভিন্ন জেলা সদরে বাংলাদেশের হাই কোর্ট বিভাগের আঞ্চলিক বেঞ্চ স্থাপন করেন যার একটি রংপুরে স্থাপিত হয়েছিল। পরে, ১৯৯১ খ্রিষ্টাব্দে গণতান্ত্রিক সরকার প্রতিষ্ঠার পর এই পদ্ধতি তুলে দেয়া হয়। ১৯৯৫ খ্রিষ্টাব্দে বাংলাদেশ সরকারের প্রত্নতত্ত্ব বিভাগ প্রাসাদটিকে একটি সংরক্ষিত স্থাপনা তথা স্থাপত্য হিসেবে ঘোষণা করে। বাংলাদেশ সরকার এ স্থাপত্যের ঐতিহাসিক গুরুত্ব অনুধাবন করতঃ ২০০৫ খ্রিষ্টাব্দে রংপুর জাদুঘরকে স্থানান্তর করে এ প্রাসাদের দ্বিতীয় তলায় নিয়ে আসে।
মার্বেলের সিঁড়ি বেয়ে জাদুঘরে উঠলেই রয়েছে বেশ কয়েকটি প্রদর্শনী কক্ষ যাতে রয়েছে দশম ও একাদশ শতাব্দীর টেরাকোটা শিল্পকর্ম। এখানে রয়েছে সংস্কৃত এবং আরবি ভাষায় লেখা বেশ কিছু প্রাচীন পাণ্ডুলিপি। এর মধ্যে রয়েছে মুঘল সম্রাট আওরাঙ্গজেবের সময়ের কুরআন সহ মহাভারত ও রামায়ণ। পেছনের ঘরে রয়েছে বেশ কয়েকটা কাল পাথরের হিন্দু দেবতা বিষ্ণুর প্রতিকৃতি। কিন্তু জাদুঘরের ভিতরে ছবি তোলার নিষেধাজ্ঞা রয়েছে।
প্রাসাদ চত্বরে রয়েছে বিশাল খালি মাঠ, গাছের সারি এবং প্রাসাদের দুই পাশে রয়েছে দুইটি পুকুর। জাদুঘরে নির্দিষ্ট প্রবেশ মূল্য পরিশোধ করে প্রবেশ করা যায়। প্রাসাদ চত্ত্বরে গাড়ি নিয়ে ঢুকতে চাইলে গাড়ীর জন্যও নির্দিষ্ট ফি দিতে হবে।
গঠনশৈলী
প্রাসাদটি প্রায় ২১০ ফুটের মত প্রশস্ত ও চার তলার সমান উঁচু। এর গঠনশৈলী প্রাচীন মুঘল স্থাপত্য থেকে অনুপ্রাণিত বলে মনে করা হয় যার প্রমাণ মেলে মধ্যভাগে বিশাল একটি গম্বুজ ও দুই পাশে তার ছড়িয়ে যাওয়া দালানগুলোর একটা মসজিদের অবয়ব থেকে। তবে রাজবাড়ী যেই দিক থেকে বাংলাদেশের অন্য সকল প্রাসাদের থেকে আলাদা তা হল এর সিঁড়িগুলো। সর্বমোট ৩১ টি সিড়ি আছে যার প্রতিটাই ইতালীয় ঘরানার মার্বেল পাথরে তৈরি। সিঁড়ি থেকে উঠে জাদুঘর পর্যন্ত মেঝের পুরোটাও একই পাথরে তৈরি। রাজবাড়ির পশ্চাৎভাগে গুপ্ত সিঁড়ি রয়েছে। এই গুপ্ত সিঁড়ি কোন একটি সুড়ংগের সাথে যুক্ত যা সরাসরি ঘাঘট নদীর সাথে যুক্ত এমন একটা জনশ্রুতি শোনা যায় তবে সিঁড়ি টা এখন নিরাপত্তা জনিত কারণে বন্ধ করে দেওয়া হয়েছে। প্রাসাদের সুন্দর ফোয়ারাটি কালের বিবর্তনে শ্বেতশুভ্র মার্বেল ও তার সবুজাভ নকশা কিছুটা মলিন হলেও এখনো এর জৌলুষ বুঝা যায়। কথিত আছে রাণীর জন্যেই বিশেষ ক'রে এটি নির্মাণ করা হয়েছিল।
গঠন
প্রাসাদটির সম্মুখভাগ প্রায় ৭৬ মিটার, দুই তলা বিশিষ্ট এবং পূর্ব দিকে মুখ করে এর অবস্থান। প্রাসাদটির মাঝখানে একটি আকর্ষণীয় প্রশস্ত সিঁড়ি রয়েছে যা আমদানি করা সাদা মার্বেল দিয়ে তৈরি। সিঁড়ি টি বারান্দা থেকে সরাসরি উপরের তলায় নিয়ে যায়। প্রাসাদটি ছাদের মাঝখানে একটি লম্বা অষ্টভুজাকার ঘাড় সহ একটি পাঁজর-শঙ্কুযুক্ত গম্বুজ দ্বারা সাজানো, আংশিকভাবে সরু আধা- সরু স্তম্ভগুলির একটি সারি রয়েছে যা প্রাসাদটিকে দৃঢ়তা প্রদান করে।মনোরম সিঁড়ির উভয় পার্শ্বের রেলিংগুলো মূলত ইতালীয় মার্বেলে এবং ধ্রুপদী রোমান সম্রাজের মূর্তিগুলির বিভিন্ন ভাস্কর্য দিয়ে অলঙ্কৃত ছিল, কিন্তু এখন সেগুলি কালের পরিক্রমায় বিলুপ্ত হয়ে গিয়েছে।প্রাসাদটির সামনের মুখের প্রতিটি প্রান্তে দুটি করে অর্ধ-অষ্টভুজাকার এবং একটি কেন্দ্রীয় সাজানো বারান্দা রয়েছে।বারান্দার ওপরের ছাউনি টি গোলাকার খাদযুক্ত চারটি সুন্দর সরু স্তম্ভের উপর বহন করা হয়, যখন বিল্ডিংয়ের প্রতিটি সাজানো প্রান্তে দুটি অনুরূপ স্তম্ভ একটি ত্রিভুজাকার ধার দৃঢ়তা প্রদান করে।
প্রাসাদটির খোলা প্রান্ত হতে পশ্চিম প্রান্ত পর্যন্ত "U" আকৃতির মতো করে নকশা তৈরি করে।প্রবেশ পথের বাইরে নিচ তলায় একটি খুব বড় হল আছে, যার পরিমাপ 18 x 13 মিটারের ও বেশি।একটি 3 মিটার চওড়া গলি ভেতরের ব্লকের পুরো দৈর্ঘ্য দিয়ে চলে যায়।দুটি প্রশস্ত কাঠের সিঁড়ি দিয়ে উপরের তলায় উঠার জন্য ব্যাবস্থা রয়েছে।প্রাসাদটিতে দুটি তলায় প্রায় 22 টির মতো কামরা রয়েছে।
রিচার্ড জেমস (অস্ট্রেলীয় স্প্রিন্টার)
রিচার্ড জেমস (জন্ম ৯ মার্চ ১৯৫৬) একজন অস্ট্রেলীয় শিক্ষাবিদ এবং প্রাক্তন স্প্রিন্টার যিনি প্রধানত ১০০ মিটারে প্রতিদ্বন্দ্বিতা করেছিলেন।
তিনি একজন অস্ট্রেলিয়ান জুনিয়র ১০০ মিটার চ্যাম্পিয়ন ছিলেন এবং ১৯৭৯ সালে বিশ্বকাপে অস্ট্রেলিয়ার প্রতিনিধিত্ব করেছিলেন যেখানে তিনি ১০০ মিটারে ৬ষ্ঠ এবং ৪ × ১০০ মিটার রিলেতে ৭ম স্থান অর্জন করেছিলেন। ১৯৮০ সালে তিনি অস্ট্রেলীয় ১০০ মিটার শিরোপা জিতেছিলেন।
হুসাইন আহমেদ (ফুটবলার)
হুসাইন আহমেদ (১৯৩২ – ২০২১) একজন ভারতীয় ফুটবলার। তিনি ১৯৫৬ গ্রীষ্মকালীন অলিম্পিকে অংশ নিয়েছিলেন।
সাপারমিরাত হাজ্বী মসজিদ
সাপারমিরাত হাজ্বী হলো তুর্কমেনিস্তানের গোকদেপেতে অবস্থিত একটি মসজিদ। Gökdepe দুর্গের রক্ষকদের স্মরণে গঠিত, এটি ১৯৯৪ এবং ১৯৯৫ সালের মধ্যে রাষ্ট্রপতি সাপারমুরাত নিয়াজভ রাষ্ট্রপতির সময়কালে নির্মিত হয়েছিল। মসজিদ এর নীল গম্বুজ এবং চারটি মিনার সহ  গোকডেপে একটি বিশিষ্ট ল্যান্ডমার্ক।
ইতিহাস
আশগাবাতের স্থপতি কাকাজান দুরদিয়েভ কাঠামোটি ডিজাইন করেছেন। মসজিদটি ১৯৯৫ সালে তৈরি হয়েছিল এবং ১৯৯২ সালে তুর্কমেনিস্তানের রাষ্ট্রপতি সাপারমিরাত নিয়াজোর হজের সম্মানে নামকরণ করা হয়েছিল টেন্ডারটি  ১৯৯৪ সালে বুইগুস এর কাছে গিয়েছিল, যারা মসজিদটি তৈরি করতে এক বছরে সময় লাগে।
২০০৮ সালে তুর্কি ফার্ম SUR Turizm Inşaat Ticaret ve sanayi LTD STI মসজিদটি সংস্কার করেছে এবং অতিরিক্তভাবে ১০০০ অতিথির ধারণক্ষমতা সহ আচার ভোজ সুবিধা এবং মসজিদের মাঠে অবস্থিত Gökdepe জাতীয় জাদুঘর ডিজাইন ও নির্মাণ করেছে। চুক্তিতে পার্শ্ববর্তী অঞ্চলের ল্যান্ডস্কেপিং অন্তর্ভুক্ত ছিল। পুনর্গঠন এবং ব্যাঙ্কুয়েট হল এবং জাদুঘর নির্মাণের খরচ $৩৪ মিলিয়ন হিসাবে উদ্ধৃত করা হয়েছিল।
স্থাপত্য বর্ণনা
মসজিদটির মাঝখানে একটি গাঢ় সবুজ গম্বুজ রয়েছে, যার চারপাশে নিম্ন উচ্চতার কিন্তু একই ছায়ার চারটি অর্ধগম্বুজ রয়েছে। মসজিদের অভ্যন্তরটি একটি বর্গাকার হল — বাইরে একটি বর্গাকার উঠান পর্যন্ত বিস্তৃত। চারটি মিনার রয়েছে যার প্রতিটির উচ্চতা ৬৩ মিটার, এই উঠানের চার কোণে মুহাম্মদের বয়সের প্রতিনিধিত্ব করার জন্য স্থাপন করা হয়েছিল। পূর্বে মসজিদ সংলগ্ন একটি তারা আকৃতির পুলের চারপাশে কেন্দ্রীভূত একটি দ্বিতল কমপ্লেক্স। ছোট সাদা গম্বুজগুলি কমপ্লেক্সের ছাদের ঘেরের পাশাপাশি মসজিদের আঙিনাকে শোভিত করে।
মসজিদের মাঝখান থেকে একটি ঝাড়বাতি-যেটিতে ২৬০টি প্রদীপ রয়েছে। দেয়ালগুলি ঐতিহ্যবাহী তুর্কমেন কার্পেটের মোটিফ দিয়ে এমবস করা হয়েছে এবং সমস্ত গম্বুজের অভ্যন্তর প্যাস্টেল নীল নকশা দিয়ে সজ্জিত করা হয়েছে। মসজিদটিতে ৮,০০০ মুসল্লির ধারণক্ষমতা রয়েছে বলে জানা গেছে।
টীকা
<references group="lower-alpha"/>
পাইটর্চ
পাইটর্চ (Pytorch) হলো একটি ওপেন-সোর্স মেশিন লার্নিং লাইব্রেরি যা ব্যবহার করা হয় কম্পিউটার দর্শন , ন্যাচারাল ল্যাঙ্গুয়েজ প্রসেসিং , ও ওরকম অনেক আর্টিফিশিয়াল ইন্টেলিজেন্স মতো কাজে।  এই সফটওয়্যারকে ডেভেলপ করা হয়েছিল অধিকাংশ ক্ষেত্রে ফেইসবুকের এ.ই. রিসার্চ ল্যাবে (FAIR) । ফ্র্যাম্বরকেটার প্রাথমিক প্রকাশ হয়েছিল সেপ্টেম্বর ২০১৬তে ।
পাইটর্চে প্রোগ্রামের ব্যবহার বেশিরভাগ পাইথন ভাষাতে করা হয়, তবে  সি++ ভাষাতেও এটা করা যায়। জিনিসটি বেশিরভাগ ক্ষেত্রে ডিপ লার্নিংএর জন্য ব্যবহৃত হয়, তবে এমনি স্ট্যাটিসটিকাল মেশিন লেয়ার্নিংএর জন্য ও ব্যবহার করা যাই। বেশ কয়েকটা ডিপ লার্নিং ব্যবহৃত সফটওয়্যার এই লাইব্রেরিটার ব্যবহার করে যেমন টেসলার অটোপাইলট, উবেরের পাইরো , হাগিংফেসের ট্রান্সফর্মেরস , পাইটর্চের লাইটনিং , ও ক্যাটালিস্ট ।
পাইটর্চ টেনসোর কম্পিউটিং করতে দেয়, (যেমন নাম্পাই বা ওরকম কোনো লাইব্রেরি) তবে এর বিশেষত্ব হলো যে টেনশারফলও-এর মতন এটি গ্রাফিকাল প্রসেসিং ইউনিটএর (জি পি ইউ) দ্বারা সাধারণের চেয়ে বেশ অনেক বেশি তারাতারি জিনিস করতে দেয়। এর সাথে, পাইটর্চ ডিপ লার্নিংয়ের জন্য আরেকটা বৈশিষ্ট্য উপলব্ধ করে। ওটা হলো একটা "অটোমেটিক ডিফারেন্সিয়েশন (পৃথকীকরণ)" সিস্টেম।
ইতিহাস
ফেসবুক পাইটর্চ ও কাফ্ফে২ (কনভোলুশনাল আর্কিটেকচার  ফর ফাস্ট ফীচার এম্বেডিং) দুটোই চালায়, কিন্তু দুটোর মধ্যে একের ওপারের "ল্যাঙ্গুয়েজে" ব্যবহার করতে পারতো না। ২০১৭ সেপ্টেম্বরএ ওপেন নিউরাল নেটওয়ার্ক এক্সচেঞ্জ প্রজেক্ট শুরু হলো ফেসবুক ও মাইক্রোসফটের সাথে যাতে একের মডেল আরেক ব্যবহৃত হয়। মার্চ ২০১৮ এ কাফ্ফে২ ও পাইটর্চ এক হয়ে যায়।
লাইসেন্স
পাইটর্চ একটা পরিবর্তিত বি এস দি লাইসেন্স ব্যবহার করে। তার মোতে কোনো এক অংশদাতা তার নিজের অবদানদের ওপর কপিরাইট রাখে।
অটোগ্রাড মডিউল
পাইটর্চ অটোমেটিক ডিফারেন্সিয়েশন ব্যবহার করে। অটোগ্রাড এটাকে সহজ করে দেয়: একটা রেকর্ডার দেখে কি কি অপারেশন করা হচ্ছে, ও তারপর পেছন করে গিয়ে গ্রেডিয়েন্ট (নতিমাত্রা) গণনা করে। এটা দিয়ে বিশেষ করে নিউরাল নেটওয়ার্ক বানানো একেক সহজ হয়ে যায়।
মডিউল
হলো একটি মডিউল যা অনেক "অপ্টিমাইজেশান এলগোরিদম" পরিণত করে, যা সাধারণত নিউরাল নেটওয়ার্ক বানানোর জন্য দরকার পরে। এমন কি নিজের বানাতে হয় না যথেরতো সময়ে, কারণ যা ব্যবহৃত হবে মটমটি পাওয়াই যায় পাইটর্চে।
যদিও পাইটর্চ অটোগ্রাড অনেক কাজ করে দেয় কম্পিউটেশনাল গ্রাফ বানাতে, তবুও কঠিন নিউরাল নেটওয়ার্কের জন্য অনেকেই দেখে যে শুধু ওটা বেশ কঠিন। তাই এর জন্য  মডিউল টা দেওয়া হয় এই সব কাজের জন্য।
বিগ বস ১৩
বিগ বস তেড়া বা বিগ বস ১৩ হচ্ছে ভারতীয় রিয়্যালিটি টেলিভিশন অনুষ্ঠান বিগ বসের ত্রয়োদশ আসর। ওলন্দাজ রিয়ালিটি অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হয়েছে। বিগ বসের ইতিহাসে সর্বোচ্চ ১০ম এবং টানা ৫ম বারের মতো ভারতীয় অভিনেতা সালমান খান এই আসরটির উপস্থাপনা করছেন। ২০১৯ সালের ২৯শে সেপ্টেম্বর তারিখে, এই আসরের উদ্বোধনী অনুষ্ঠান অনুষ্ঠিত হয়েছে। উদ্বোধনী অনুষ্ঠানের নাম রাখা হয়েছিল "ফার্স্ট ডে, ফার্স্ট শো" (অনুবাদ: প্রথম দিন, প্রথম অনুষ্ঠান)। ২০২০ সালের ১৫ ফেব্রুয়ারি মাসে এই আসরের বিজয়ী ঘোষণা করা হয়।
দুটি ফাইনাল
একটি বিবৃতিতে ঘোষণা করা হয়েছিল যে, এই আসরে দুটি ফাইনাল অনুষ্ঠিত হবে, প্রথমটি চার সপ্তাহ পরে এবং দ্বিতীয়টি পনেরো সপ্তাহের শেষে (চূড়ান্ত)। কেবলমাত্র ৬ জন প্রতিযোগী, ৩ জন পুরুষ এবং ৩ জন মহিলা প্রতিযোগী প্রথম ফাইনাল অতিক্রম করে দ্বিতীয় ধাপে উত্তীর্ণ হয়েছিল।
বাসিন্দা
ঘরে প্রবেশের ক্রম অনুসারে এই আসরের প্রতিযোগীগণ নিম্নরূপ:
ওয়াইল্ড কার্ড
নীল মুকুট
নীল মুকুট কামার আহমাদ সাইমন পরিচালিত ২০২১ সালের বাংলাদেশী প্রামাণ্য-নাট্য চলচ্চিত্র। এটি যৌথ প্রযোজনা করেছে জাপানের এন এইচ কে, কোরিয়ার কে বি এস, তাইওয়ানের পি টি এস এবং সিঙ্গাপুরের মিডিয়াকর্প। চলচ্চিত্রটি ২০২১ সালের ৮ই আগস্ট ওভার-দ্য-টপ প্ল্যাটফর্ম চরকিতে মুক্তি পায়।
নির্মাণ
নীল মুকুট নির্মাতা কামার আহমাদ সাইমনের তৃতীয় চলচ্চিত্র। এর আগে তিনি শুনতে কি পাও! এবং একটি সুতার জবানবন্দি চলচ্চিত্র নির্মাণ করেছিলেন।
চলচ্চিত্রটির ৬৫% অংশের শুটিং হয় ক্যারিবীয় দেশ হাইতিতে। হাইতিতে যাওয়ার জন্য নিউ ইয়র্ক যেতে হয়। নির্মাতা সাইমন ও প্রযোজক সারা আফরীনের মার্কিন যুক্তরাষ্ট্রের ভিসা থাকলেও বাকি কলাকুশলীদের ভিসার জন্য টানা দুই বছর অপেক্ষা করতে হয়। এরপরও তাদের ভিসা না পাওয়ায় সাইমন নিজেই ক্যামেরায় দৃশ্যধারণ, আলোক সম্পাত ও সেট তৈরির কাজ করেছেন এবং সারা শব্দ গ্রহণের দায়িত্ব পালন করেছেন।
২০২০ সালের ১৬ই জানুয়ারি চলচ্চিত্রটি বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র লাভ করে। একই বছর ফেব্রুয়ারি মাসে চলচ্চিত্রটির পোস্টার প্রকাশিত হয়।
মুক্তি
২০২১ সালের ৮ই আগস্ট চলচ্চিত্রটির নির্মাতা কামার আহমাদ সাইমনের জন্মদিনে এটি ওভার-দ্য-টপ প্ল্যাটফর্ম চরকিতে মুক্তি পায়। এর পূর্বে ২০২০ সালের ২৭শে মার্চ চলচ্চিত্রটি প্রেক্ষাগৃহে মুক্তি দেওয়ার ঘোষণা দেওয়া হয়, কিন্তু কোভিড-১৯ এর বৈশ্বিক মহামারীর কারণে তারিখ পিছিয়ে দিতে হয়।
ডেবি হকলি
ডেবোরাহ ডেবি অ্যান হকলি, এমএনজেডএম (Debbie Hockley; জন্ম: ৭ নভেম্বর, ১৯৬২) ক্রাইস্টচার্চে জন্মগ্রহণকারী সাবেক নিউজিল্যান্ডীয় প্রমিলা আন্তর্জাতিক ক্রিকেটার। ঘরোয়া ক্রিকেট ক্যান্টারবারি ম্যাজিসিয়ান্সের প্রতিনিধিত্ব করতেন ডেবি হকলি। দলে তিনি মূলতঃ ডানহাতি ব্যাটসম্যান ছিলেন। তবে দলের প্রয়োজনে ডানহাতে মিডিয়াম বোলিং করতেন।
খেলোয়াড়ী জীবন
নিউজিল্যান্ড জাতীয় মহিলা ক্রিকেট দলের হয়ে ১৯টি টেস্ট খেলায় অংশগ্রহণ করেন। ব্যক্তিগত সর্বোচ্চ অপরাজিত ১২৬* রানসহ ৫২.০৪ রান গড়ে সর্বমোট ১,৩০১ রান সংগ্রহ করেন। ১৯৮৪-৮৫ মেয়াদকালে দলের অধিনায়কের দায়িত্ব পালন করেন। এ দায়িত্বে থাকাকালে ডেবি হকলি ৬ টেস্টে নেতৃত্ব দেন। ইংল্যান্ড ও ভারত দলের বিপক্ষে অনুষ্ঠিত টেস্ট সিরিজ দুইটি ড্রয়ে পরিণত হয়। ১১৮টি একদিনের আন্তর্জাতিকে ৪১.৮৯ গড়ে ৪,০৬৪ রান করেন। একদিনের আন্তর্জাতিকে ২৭ খেলায় নেতৃত্ব দিয়ে ১২টিতে জয় পান ও ১৫টিতে পরাজয়বরণ করেন।